[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Retpirata grupo Anonymous filtras policajn kaj armeajn dosierojn de Kolombio meze de protesta subpremo"}, {"text_idx": "#000007", "text": "En Kolombio, tio, kio komencig\u0302is kiel nacia striko kontrau\u0306 imposta reformo proponita de la registaro de Iva\u0301n Duque fine de aprilo, transformig\u0302is en proteston kontrau\u0306 polica perforto, malegaleco kaj malric\u0302eco plimalbonigita de KOVIM-19 [eo]. Kun la protestoj montrantaj neniujn signojn de malkresko, fine de aprilo kaj komence de majo, la haktivista grupo Anonymous [anonima, ndlr] alig\u0302is al la batalo filtrante milojn da konfidencaj policaj, militistaj kaj registaraj dokumentoj."}, {"text_idx": "#000008", "text": "La likoj inkluzivis pasvortojn de la Nacia Organizo pri Impostoj kaj Doganoj (DIAN), nomojn kaj telefonnumerojn de policanoj, kaj retpos\u0302tadresojn kaj korespondajn pasvortojn de militistoj. La retejo de la Senato ankau\u0306 estis provizore blokita. Antau\u0306e, la 29-an de aprilo, la grupo filtris konfidencajn dosierojn de la Kolombia Nacia Polico kaj blokis registarajn retejojn. La grupo ankau\u0306 filtris vers\u0302ajnan konversacion de la 2-a de majo en Kalio, en kiu Eduardo Enrique Zapateiro, generalo de la kolombia armeo diras, ke li ricevis ordonon de la prezidento por militarizi la urbon kaj ekagi kontrau\u0306 la protestantoj."}, {"text_idx": "#000009", "text": "\u201cNia c\u0302efa celo estas alporti plibonigojn por la socio kaj certigi la parolliberecon por ke la rajto de demokratiaj manifestacioj kaj la voc\u0302oj de la homoj povu esti respektataj\u201d skribis leterpos\u0302te al mi Etersec, membro de Anonymous aktiva pri la kazo de Kolombio."}, {"text_idx": "#000010", "text": "Lau\u0306 DW kaj la kolombia j\u0302urnalo Semana, la armeo ankorau\u0306 ne respondis al la atako."}, {"text_idx": "#000011", "text": "Anonymous deklaris \u201cmiliton kontrau\u0306 la dekstra registaro de Duque post kiam polico buc\u0302is civilulojn tutlande\u201d per video en YouTube afis\u0302ita la 4-an de majo. Kiel multaj kolombiaj komentistoj, Anonymous diris, ke la imposta reformo misproporcie influis la malric\u0302ajn kaj mezajn klasojn, jam damag\u0302itajn pro la pandemio. La nombro da homoj vivantaj en malric\u0302eco en Kolombio atingis 21 milionojn en 2020, kun 6,8 procentoj pli ol de 2019, lau\u0306 DANE, la nacia kolombia statistika oficejo."}, {"text_idx": "#000012", "text": "Anonymous havas specifan pravigon por c\u0302iu atako. La polica datuma filtrado okazis pro \u201ctiom da agresema kaj kruela subpremo de la manifestacioj de popola kaj demokrata potenco\u201d skribis Etersec. Pri la datumfluo de la armeo, g\u0302i s\u0302uldig\u0302as \u201cal financado de miliciaj agoj en Kolombio, kiu rezultis en tio ke ok grupoj infiltris manifestaciojn por kau\u0306zi h\u0302aoson kaj transformi tiujn pacajn manifestacion en tumultojn\u201d. Fine, la atakoj kontrau\u0306 la kolombiaj registaraj retejoj pravig\u0302as kiel \u201ckontrau\u0306 subpremaj projektoj truditaj al la log\u0302antaro, inter ili, la imposta reformo celis grandegan imposton por la plej malric\u0302a log\u0302antaro\u201d."}, {"text_idx": "#000013", "text": "\u201cManifestacioj en Kalio kontrau\u0306 la imposta reformo\u201d, la 1-an de majo 2021. Foto el Remux Wikimedia (CC BY-SA 4.0)."}, {"text_idx": "#000014", "text": "La s\u0302tataj trupoj brutale subpremis manifestaciantojn dum pluraj semajnoj \u2013 43 estis mortigitaj de membroj de la sekurecaj trupoj, raportis la NRO Indepaz la 19-an de majo. Loka NRO Temblores raportis 2 110 kazojn de polica perforto g\u0302is la 13-a de majo. G\u0302i ankau\u0306 raportis 16 seksajn atakojn vers\u0302ajne faritajn de policistoj. La Homrajta Oficejo de Unuig\u0302intaj Nacioj, Usono kaj Eu\u0306ropa Unio instigis la kolombian registaron agi kun modero."}, {"text_idx": "#000015", "text": "Kvankam la prezidento nuligis la impostan proponon, la manifestacioj dau\u0306ris en pluraj kolombiaj urboj. La etikedoj en sociaj retejoj [eo] markantaj c\u0302i tiujn eventojn estas #SOSColombia, #NosEstanMatando (\u201cIliMortigasNin\u201d) kaj #ParoNacional (\u201cNaciaStriko\u201d). Loka gazetaro raportis, ke la ministro pri defendo de Kolombio, Diego Molano, kulpigis kontrau\u0306leg\u0302ajn armitajn grupojn pri rabado kaj vandalismo. La protestoj estas diversspecaj, kun junuloj kaj studentoj kiel c\u0302efroluloj, kun la subteno de kamparanaj, indig\u0302enaj kaj laboristaj sindikatoj. La protestestroj kaj la registaro faris kelkajn provojn paroli g\u0302is nun."}, {"text_idx": "#000016", "text": "\u201cGravas reliefigi, ke (...) la manifestacioj estis komencitaj de la homoj, kaj ni, Anonymous, estas c\u0302i tie por subteni c\u0302iun justan kaj socian aserton\u201d diris Etersec."}, {"text_idx": "#000018", "text": "C\u0302iu c\u0302elo de Anonymous havas siajn proprajn teamojn, kunmetitajn de homoj kun diversaj lertaj\u0302oj. Por Kolombio, c\u0302irkau\u0306 ok homoj kunlaboras, lau\u0306 Etersec: @IberoAnon, @Anons_Vzla, @EterSec_, @AnonNews_Col (kies konto estas nuligita), @AnonymousOpCOL (kies konto estas nuligita), AnonNovidades, @sin1pe_crew (kies konto estas nuligita), Y0urAnonOPS."}, {"text_idx": "#000019", "text": "C\u0302i tiujn pasintajn semajnojn civitanoj raportis blokitajn kolombiajn kontojn kaj afis\u0302ojn en malsamaj sociaj retejoj. La 15-an de majo, la c\u0302efa konto de Etersec estis suspendita de Twitter, kune kun aliaj de lia teamo. Li kreis novan, \u201cEtersec_\u201c. \u201cJe c\u0302i tiu punkto, ni povas observi, ke post la elmontritaj [datumoj], estis troa kresko de subpremaj agoj kaj kontrolado kaj sur la stratoj kaj en ciferecaj amaskomunikiloj\u201d diris Etersec. Anonymous esperas, ke la institucioj \u201ckorektos la difektojn\u201d en siaj ciferecaj sistemoj, \u201cpripensos la potencon de siaj agoj\u201d kaj kiel tiaj agoj rekte influas la log\u0302antaron."}, {"text_idx": "#000020", "text": "Plej novaj artikoloj pri Kolombio"}, {"text_idx": "#000021", "text": "Kolombio, dividita kaj alfrontata al profunda s\u0302ang\u0302o antau\u0306 la prezidentaj balotoj"}, {"text_idx": "#000022", "text": "Kolombiaj studentoj starigis homhelpan tendaron por rezisti polican subpremon"}, {"text_idx": "#000023", "text": "Indig\u0302enoj alig\u0302as al la nacia lukto en striko de Kolombio"}, {"text_idx": "#000024", "text": "Kiel kurdlingvaj dividoj malhelpas aliron al informoj"}, {"text_idx": "#000025", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000028", "text": "Aboni komentojn de c\u0302i tiu artikolo per retpos\u0302to"}, {"text_idx": "#000029", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000031", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000032", "text": "Speciala danko al niaj multaj subtenantoj"}]